CELEX: 62016TN0636
Language: da
Date: 2016-09-05 00:00:00
Title: Sag T-636/16: Sag anlagt den 5. september 2016 — Starbucks og Starbucks Manufacturing Emea mod Kommissionen

12.12.2016   
            
            
               DA
            
            
               Den Europæiske Unions Tidende
            
            
               C 462/25
            
         Sag anlagt den 5. september 2016 — Starbucks og Starbucks Manufacturing Emea mod Kommissionen
   (Sag T-636/16)
   (2016/C 462/32)
   Processprog: engelsk
   
      Parter
   
   
      Sagsøgere: Starbucks Corp. (Seattle, Washington, De Forenede Stater) og Starbucks Manufacturing Emea BV (Amsterdam, Nederlandene) (ved advokaterne S. Verschuur, M. Petite og M-A. Stroungi)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Artikel 1-4 i Kommissionens afgørelse af 21. oktober 2015 om Nederlandenes statsstøtte SA.38374 (2014/C ex 2014/NN) til fordel for Starbucks (»den anfægtede afgørelse«) annulleres.
            
         
               —
            
            
               Subsidiært: den anfægtede afgørelses artikel 2, stk. 1, annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende om, at Kommissionen har tilsidesat artikel 107, stk. 1, TEUF, idet den begik en væsentlig retlig fejl og anlagde et åbenbart urigtigt skøn i forbindelse med fortolkningen og anvendelsen af referencerammen for at bedømme, hvorvidt APA gav en selektiv fordel.
            
         
               2.
            
            
               Andet anbringende om, at Kommissionen har tilsidesat artikel 107, stk. 1, TEUF, idet den med urette fastslog, at APA gav en selektiv fordel, hvorved Kommissionen begik flere åbenbare faktiske fejl og anlagde flere åbenbart urigtige skøn, undlod at foretage en omhyggelig og upartisk undersøgelse og gav en utilstrækkelig begrundelse.
            
         
               3.
            
            
               Tredje anbringende om, at Kommissionen har tilsidesat artikel 16 i Rådets forordning (EU) 2015/89 (1), idet den opgjorde den angivelige støtte forkert, hvorved Kommissionen begik en væsentlig retlig fejl og anlagde et åbenbart urigtigt skøn.
            
         
      (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).